钦定古今图书集成/明伦汇编/闺媛典/第319卷 > 皇清五十二 > 沈基仁妻陆氏
## 钦定古今图书集成/明伦汇编/闺媛典/第319卷 > 皇清五十二 > 沈基仁妻陆氏

按《钱塘县志》：“陆氏，诸生沈基仁妻。幼读书，通《孝经》。年二十九，基仁即世，氏绝粒七日，几死。子晋垣九岁，泰垣七岁。家贫，出就外傅，归则勉之曰：‘守志不可不坚，立心不可不厚。晋垣一日读书山房，获偷儿，将执之。氏谓曰：‘此故家子弟，困顿至此，倘汝辈失足，安知其不如是’’？” 晋垣遽释之。长斋事佛，数十年如一日。衣垢敝至数十浣。遇荒岁，操作刺绣，易米以供二祖姑之膳。年五十馀卒。